Public procurement notice: Contract Notice
Published: 2024-10-03
Region: EL522
Contract type: Services
Procedure: Open procedure
CPV classification: 66120000 | 66171000 | 70110000 | 71200000 | 71210000
Estimated value: 1620000 EUR
Submission deadline: 2024-11-08
Award criteria: quality, price

Technical requirements: Ανοικτός Διαγωνισμός δυνάμει του άρθρου 2.4 του Κανονισμού Προμηθειών ΤΑΙΠΕΔ, με κριτήριο ανάθεσης την πλέον συμφέρουσα από οικονομική άποψη προσφορά βάσει βέλτιστης σχέσης ποιότητας – τιμής
Το αντικείμενο της Σύμβασης είναι η παροχή υπηρεσιών από εξειδικευμένη εταιρεία συμβούλων, με σκοπό την παρακολούθηση και την υποβολή περιοδικών αναφορών (reporting). Στο πλαίσιο αυτό ο Σύμβουλος θα παρακολουθεί την πορεία υλοποίησης του Έργου, θα εντοπίζει εγκαίρως τυχόν αποκλίσεις από τον αρχικό σχεδιασμό, κινδύνους που ενδέχεται να επηρεάσουν  την ομαλή ολοκλήρωση του Έργου και θα προτείνει μέτρα αντιμετώπισής τους. Επιπλέον, θα αναπτύσσει σχετικές αναφορές και, εν γένει, θα προβαίνει σε κάθε απαραίτητη ενέργεια ενημέρωσης με στόχο τη διασφάλιση της απρόσκοπτης υλοποίησης του εν λόγω Έργου (φυσικό και οικονομικό αντικείμενο). Παράλληλα, ο ανάδοχος θα υποστηρίξει την  ωρίμανση του Έργου και θα παρέχει τεχνικές, νομικές και χρηματοοικονομικές υπηρεσίες καθώς και εργασίες διαχείρισης έργου, όπου απαιτούνται για υλοποίησή του.
Μέσο γενικό ετήσιο κύκλο εργασιών για τις τρεις τελευταίες οικονομικές χρήσεις (2021, 2022, 2023) τουλάχιστον διακόσια τοις εκατό (200%) της εκτιμώμενης αξίας της υπό ανάθεση σύμβασης, μη συμπεριλαμβανομένου του δικαιώματος προαίρεσης και ΦΠΑ. Σε περίπτωση που ο Ενδιαφερόμενος δραστηριοποιείται για χρονικό διάστημα μικρότερο των τριών (3) τελευταίων οικονομικών χρήσεων, τότε ο μέσος κύκλος εργασιών θα πρέπει να είναι τουλάχιστον διακόσια τοις εκατό (200%) της εκτιμώμενης αξίας της υπό ανάθεση σύμβασης χωρίς ΦΠΑ για όσες διαχειριστικές χρήσεις δραστηριοποιείται. 
Σε περίπτωση ένωσης οικονομικών φορέων, οι παραπάνω απαιτήσεις δύνανται να καλύπτονται αθροιστικά από τα μέλη της ένωσης.
Οι οικονομικοί φορείς απαιτείται, κατά τη διάρκεια των πέντε (5) τελευταίων ετών (2019, 2020, 2021, 2022, 2023), να έχουν ολοκληρώσει επιτυχώς ή να βρίσκονται σε εξέλιξη σωρευτικά: 
(α)Τουλάχιστον τρία (3) έργα παροχής συμβουλευτικών υπηρεσιών, στον δημόσιο ή στον ιδιωτικό τομέα, που να περιλαμβάνουν υπηρεσίες Τεχνικού Συμβούλου ή/και τεχνικής ωρίμανσης και αξιοποίησης ή/και τεχνικής διαχείρισης έργων επενδυτικών ακινήτων με συμβατική αξία χωρίς ΦΠΑ αθροιστικά ίση τουλάχιστον με το πενήντα τις εκατό (50%) της προϋπολογισθείσας αξίας της προς ανάθεσης σύμβασης χωρίς ΦΠΑ (μη συμπεριλαμβανομένου του δικαιώματος προαίρεσης). H παροχή των ανωτέρω υπηρεσιών, πρέπει να αφορά ειδικά ως προς τη φύση, το σχεδιασμό, τη διαμόρφωση, επενδυτικών ακινήτων (όπως ξενοδοχεία, κτίρια γραφείων, logistics, εμπορικά κέντρα, ακίνητα μικτής χρήσης κ.λπ),
(β)	Τουλάχιστον δυο (2) έργα παροχής συμβουλευτικών υπηρεσιών, με αντικείμενο τον σχεδιασμό και την παρακολούθηση της υλοποίησης τεχνικών έργων στο πλαίσιο Παραχώρησης ή ΣΔΙΤ, για τα οποία έχει ολοκληρωθεί τουλάχιστον η διαδικασία για τη δυνατή ανάδειξη αναδόχου του έργου,
(γ) τουλάχιστον ενός (1) αντιστοίχου έργου παροχής χρηματοοικονομικών συμβουλών/υπηρεσιών για την ανάπτυξη/αξιοποίηση επενδυτικών ακινήτων, συμπεριλαμβανομένης της εκπόνησης εκθέσεων βιωσιμότητας, ανάπτυξης χρηματοοικονομικών μοντέλων, market sounding, premarketing κ.λπ...  H παροχή υπηρεσιών ανάπτυξης/αξιοποίησης, πρέπει να αφορά ειδικά ως προς τη φύση, το σχεδιασμό, τη διαμόρφωση, επενδυτικών ακινήτων (όπως ξενοδοχεία, κτίρια γραφείων, logistics, εμπορικά κέντρα, ακίνητα μικτής χρήσης κ.λπ)
(δ) τουλάχιστον ενός (1) αντιστοίχου έργου παροχής νομικής ωρίμανσης για την ανάπτυξη/αξιοποίηση επενδυτικών ακινήτων. H παροχή υπηρεσιών ανάπτυξης/αξιοποίησης, πρέπει να αφορά ειδικά ως προς τη φύση, το σχεδιασμό, τη διαμόρφωση, επενδυτικών ακινήτων (όπως ξενοδοχεία, κτίρια γραφείων, logistics, εμπορικά κέντρα, ακίνητα μικτής χρήσης κ.λπ). Η ολοκλήρωση της ωρίμανσης προϋποθέτει πρόοδο εργασιών ικανή ώστε να είναι δυνατή η ανάδειξη αναδόχου του έργου.
Για την έγκυρη συμμετοχή στον Διαγωνισμό πρέπει να κατατεθεί από κάθε διαγωνιζόμενο εγγύηση συμμετοχής υπό τη μορφή Εγγυητικής Επιστολής Συμμετοχής,  το ύψος της οποίας ανέρχεται στο ποσόν των τριάντα δύο χιλιάδων τετρακοσίων ευρώ (32.400€) το οποίο αντιστοιχεί σε δύο τοις εκατό (2%) επί της εκτιμώμενης αξίας της δημοπρατούμενης σύμβασης χωρίς ΦΠΑ και μη συμπεριλαμβανομένου του δικαιώματος προαίρεσης.